ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውድባት ተቓውሞ፡ ሃገራዊ መረጻ ክናዋሕ ኣለዎ 7 ጥቅምቲ 2019 ምንጪ ስእሊ, Getty Images and Facebook መግለጺ ስእሊ, ፕ/ር መረራ፣ ዶ/ር ደሳለኝ፣ ኣቶ የሺዋስ፣ ፕ/ር በየነ፣ ኣቶ ዓንዶምን ኣቶ ቶሌራን ኣብዚ ዓመት ኣብ ኢትዮጵያ ክካየድ ትጽቢት ዝግበረሉ ሃገራዊ መረጻ፡ ሸሞንተ ኣዋርሕ ተሪፉዎ ኣሎ። ዋላ'ኳ ቀዳማይ ሚኒስትር እታ ሃገር ሓዊሱ መረጻ ከም ዝካየድ ብተደጋጋሚ እንተገለጹ፡ ኣብቲ ውድድር ዝሳተፉ ተቓወምቲ ሰልፊታት፡ ነቲ መረጻ ኣድላይ ምድላዋት ክገብሩ ኣይራኣዩን። ኣብዚ ዓመት ኣዘራረብቲ ዛዕባታት ከብ መንጎ ዝኾኑ ሓደ ኣብ ቀጻሊ ዓመት መረጻ ይካየድ ወይስ ይናዋሕ ዝብል እዩ። ከም በዓል ኢዜማ ዝበሉ፡ ሓደሽቲ ተቓወምቲ ውድባት እቲ መረጻ ንክናዋሕ፡ ርእይቶ ሂቦም ነይሮም። ኣብ ውሽጢ'ቲ ገዛኢ ግንባር፤ እንተኾነ'ውን እቲ መረጻ ንክናዋሕ ገለ ዝንባለታታት ከም ዝነበሩ ይዝረብ። እንተኾነ፡ ፈጻሚ ስራሕ እቲ ግንባር ኣብ መወዳእታ ተዘራሪቡ፡ እቲ መረጻ ኣብ እዋኑ ክካየድ ከም ዘለዎ ምውሳኑ ዝዝከር እዩ። ኣቦ ወንበር ኦሮሞ ፈዳራላዊ ኮንግረስ ፕሮፌሰር መረራ ጉዲና፡ "እቶም ሃገር ኣብ ዝተረጋገአ ኩነታት የላን፡ መረጻ ክካየድ የብሉን" ዝብሉ ሰባት፡ ንክርደኦም ከም ዝኸብዶ ሓቢሩ። ሃገር ኣብ ቀራና መገዲ ከም ዘላ ዝኣምን ፕሮፌሰር መረራ ጉዲና፡ ዝኾነ እንተኾነ መረጻ ኣካይድካ ናብ ህዝቢ ምቕራብ ይሓይሽ ኢሉ እዩ ዝኣምን። "እታ ሃገር ሕጂ ናብ ዘላቶ ሃዋህው ዘብጽሓ ኢህወደግ'ዩ፡ ኢህወደግ ንመረጻ ኩነታት ከመዓራሪ ምጽባይ ላግጺ'ዩ" ዝብል፡ ፕሮፌሰር መረራ ጉዲና፡ "ኮሚሽን መረጻ ዘይሻራዊ ይኹን ኣይኹን፡ በቲ ዝድለ መገዲ ይኺድ ኣይኺድ ብዘየገድስ፡ መረጻ ካብ ምክያድ ዝሓሸ ካልእ ኣማራጺ የለን" ይብል። ካብ ዞባ ሲዳማ ዝቐረበ ክልል ናይ ምዃን ሕቶ ብህዝበ ውሳነ ክፍታሕ ተወሲኑ ረቂቕ ኣዋጅ ቦርድ መረጻ ኢትዮጵያ ይዝተየሉ ኣሎ መረጻ ኢትዮጵያ፡ "እቲ ነባራዊ ኩነታት ዝቕይር ስርዓት የድሊ'ዩ" ከም ኣበሃህላ እቲ ፕሮፌሰር፡ ኢህወደግ ከምቲ ክኸዶ ዝግበኦ ይኸይድ የለን። ሰላምን ምርግጋእን ስለ ዘየለ፡ መረጻ ኣካይድካ ሓደ ዝሐሸ ኣንፈት ምሓዝ ዝሓሸ ምኳኑ ይዛረብ። መሓውራት መረጻ ብቕልጡፍ ክዝርግሑ ተስፋ ዘለዎ ፕሮፌሰር መረራ ጉዲና፡ ብኣንጻሩ 'እዚ እንተ ዘይኮይኑ መረጻ ክካየድ የብሉን፡ ወይ ናብ መረጻ ኣይንኣቱን ኢና' ምባል ነዛ ሃገር ናብ ዝኸፈአ ሓደጋ ምውሳድ ማለት ከምዝኾነ ይዛረብ። "ካብ ክልተ ዝሓመቑ ኣመራጺታት፡ ህዝቢ ሒዝካ ናብ ምርጫ፣ ሰላምን ምርግጋእን ምኻድ ይሓይሽ" ዝብል ፕሮፌሰር መራራ፡ ካልኦት ሕቶታት'ውን የልዕል። ክታም 10 ሺሕ?
